

**Clauze contractuale obligatorii - model contract**

**Contract de servicii**

**Nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

În temeiul Legii nr. 98/2016 privind achizițiile publice și HG nr. 395/2016 privind aprobarea Normelor metodologice de aplicare a prevederilor referitoare la atribuirea contractului de achiziție publică/acordului cadru din Legea nr. 98/2016 privind achizițiile publice, cu modificările şi completările ulterioare, s-a încheiat prezentul contract de servicii, între:

**1. Părţile contractante**

**MUZEUL DE ISTORIE “PAUL PĂLTĂNEA”** cu sediul în Galați, str. Al. I. Cuza, nr. 80, telefon: 0236-412.408, fax 0336-880.008, codul de înregistrare 3952146, având contul IBAN RO15TREZ24G670303200109X deschis la Trezoreria Galați, reprezentată legal prin domnul Dragoş-Cristian CĂLDĂRARU - Manager şi doamna Dorina PETRE – contabil şef, în calitate de **Achizitor**, pe de o parte

**şi**

**SC** …………………………………………………………………………. cu sediul social in ……………………………………. , avand C.U.I nr …………………………….. inregistrata la Registrul Comertului sub nr. …………, cont ……………………………. deschis la …………………………………., reprezentata legal de catre ………………………………., în calitate de **Prestator**, pe de altă parte.

**2. Definiţii**

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale.
      2. ***achizitor şi prestator*** - părţile contractante, aşa cum sunt acestea numite în prezentul contract;
      3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. ***servicii*** *-* activităţi a căror prestare fac obiect al contractului;
      5. ***forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţa majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      6. ***zi*** - zi calendaristică; *an* - 365 de zile.

**3. Interpretare**

3.1În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**4. Obiectul contractului**

4.1 - Prestatorul se obligă să presteze Servicii de pază, monitorizare și intervenție pentru secțiile Muzeului de Istorie “Paul Păltănea” de la adresele următoare :

* Secția Muzeului de Istorie “Paul Păltănea” din Str. Domnească, nr. 25, Galați - 1 post de pază, monitorizare şi intervenţie cu program de 24 de ore şi va avea o rezervă de personal pentru înlocuirea personalului ce se află în indisponibilitatea de a-şi îndeplini atribuţiile în mod corespunzător (concedii medicale, zile libere plătite, zile libere neplătite, absenţe nemotivate etc.);
* Secția Muzeului de Istorie “Paul Păltănea” din Str. Maior Iancu Fotea, nr. 2, Galați - 1 post de pază, monitorizare şi intervenţie cu program de 24 de ore şi va avea o rezervă de personal pentru înlocuirea personalului ce se află în indisponibilitatea de a-şi îndeplini atribuţiile în mod corespunzător (concedii medicale, zile libere plătite, zile libere neplătite, absenţe nemotivate etc.);
* Secția Muzeului de Istorie “Paul Păltănea” din str. Al. I. Cuza, nr. 80, Galați - 1 post de pază, monitorizare şi intervenţie cu program de 24 de ore şi va avea o rezervă de personal pentru înlocuirea personalului ce se află în indisponibilitatea de a-şi îndeplini atribuţiile în mod corespunzător (concedii medicale, zile libere plătite, zile libere neplătite, absenţe nemotivate etc.);
* Secția Muzeului de Istorie “Paul Păltănea” din str. Eroilor nr. 64, Galați - 1 post de pază monitorizare şi intervenţie cu program de 24 de ore şi va avea o rezervă de personal pentru înlocuirea personalului ce se află în indisponibilitatea de a-şi îndeplini atribuţiile în mod corespunzător (concedii medicale, zile libere plătite, zile libere neplătite, absenţe nemotivate etc.), *pentru perioada 01 octombrie 2017 – 31 martie 2018*;
* Secția Muzeului de Istorie “Paul Păltănea” din localitatea Costache Negri, Galați - 1 post de pază, monitorizare şi intervenţie cu program de 12 de ore şi va avea o rezervă de personal pentru înlocuirea personalului ce se află în indisponibilitatea de a-şi îndeplini atribuţiile în mod corespunzător (concedii medicale, zile libere plătite, zile libere neplătite, absenţe nemotivate etc.);
* Secția Muzeului de Istorie “Paul Păltănea” din localitatea Suhurlui, Galați - 1 post de pază, monitorizare şi intervenţie cu program de 24 de ore şi va avea o rezervă de personal pentru înlocuirea personalului ce se află în indisponibilitatea de a-şi îndeplini atribuţiile în mod corespunzător (concedii medicale, zile libere plătite, zile libere neplătite, absenţe nemotivate etc.);
* Secția Muzeului de Istorie “Paul Păltănea” din localitatea Ivești, Galați - 1 post de pază, monitorizare şi intervenţie cu program de 24 de ore şi va avea o rezervă de personal pentru înlocuirea personalului ce se află în indisponibilitatea de a-şi îndeplini atribuţiile în mod corespunzător (concedii medicale, zile libere plătite, zile libere neplătite, absenţe nemotivate etc.).

Cantitatea totală de servicii de pază, monitorizare şi intervenţie prestate este de 52.548 ore pentru 6 posturi de pază, monitorizare şi intervenţie în regim permanent (program de 24 ore - 5 posturi și program de 12 ore – 1 post), pentru perioada *01 octombrie 2017 – 30 septembrie 2018* şi 1 post de pază, monitorizare şi intervenţie în regim permanent (program de 24 ore), pentru perioada *01 octombrie 2017 – 31 martie 2018*.

**5. Preţul contractului**

5.1 - Preţul total convenit pentru îndeplinirea contractului, respectiv preţul serviciilor prestate plătibil prestatorului de către achizitor pentru ..........................................................................., este de ............................... la care se adaugă TVA în valoare de ....................., rezultând valoarea totală a contractului de ........................................................ (TVA inclus).

**6. Durata contractului**

6.1 – Prezentul contract produce efecte pe perioada 01.10.2017 – 31.09.2018 ***numai în condiţiile existenţei resurselor*** *financiare alocate cu* ***această destinaţie***. În caz contrar, Muzeul de Istorie “Paul Păltănea” neavând nici obligaţie în acest sens faţă de operatorul economic care prestează serviciile de pază.

**7. Documentele contractului**

7.1 - Documentele contractului sunt:

**a)** caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;

**b)** oferta, respectiv propunerea tehnică şi propunerea financiară, inclusiv clarificările din perioada de evaluare;

**c)** garanţia de bună execuţie;

**d)** angajamentul ferm de susţinere din partea unui terţ, dacă este cazul;

**e)** contractele cu subcontractanţii, în măsura în care în contractul de achiziţie publică/acordul-cadru este reglementat un mecanism de efectuare a plăţilor directe către subcontractanţi;

**f)** acordul de asociere, dacă este cazul.

**8. Obligaţiile prestatorului**

8.1- Prestatorul se obligă să presteze serviciile care fac obiectul prezentului contract în perioada convenită şi în conformitate cu obligaţiile asumate prin prezentul contract.

8.2 - Prestatorul se obligă să presteze serviciile la standardele şi/sau performanţele prezentate în propunerea tehnică, respectiv ...............................................................................................................................................

8.3. - Prestatorul, va respecta întocmai cerinţele caietului de sarcini , va asigura resursele umane şi materiale pentru realizarea obiectului contractului.

8.4 - Prestatorul este obligat să organizeze activitatea pe linie de securitate şi sănătate în muncă, conform Legii nr. 319/2006 privind securitatea şi sănătatea în munca îi revine în totalitate prestatorului.

Achizitorul nu îşi asumă nicio răspundere cu privire la organizarea activitaţii pe linie de securitate şi sănătate în muncă în raport cu angajaţii prestatorului.

8.5 - Prestatorul se obligă să despăgubească achizitorul împotriva oricăror:

- reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele folosite pentru sau în legătură cu serviciile prestate şi

- daune interese, costuri, taxe şi cheltuieli de orice natură aferente, cu excepţia situaţiei în care o astfel de încălcare rezultă din respectarea obligaţiilor impuse de către achizitor.

**9. Modalităţi de plată**

9.1 - Achizitorul are obligaţia de a efectua plata după efectuarea recepţiei serviciilor prestate ..............................................................................................................................................................................................................................................................................................................................., nu mai târziu de 30 de zile calendaristice de la data primirii facturii şi a procesului verbal de receptie, potrivit art. 6 din Legea nr.72/2013.

**10. Obligaţiile achizitorului**

10.1*.* - Achizitorul se obligă să plătească prestatorului preţul convenit pentru îndeplinirea contractului de servicii.

10.2 - Achizitorul are obligaţia de a pune la dispoziţia prestatorului, pentru îndeplinirea obligaţiilor toate documentele şi informaţiile necesare prestatorului pentru îndeplinirea obligaţiilor asumate prin contract.

10.3 - Achizitorul se obligă să recepţioneze serviciile prestate în termenul convenit.

**11. Sancţiuni pentru neîndeplinirea culpabilă a obligaţiilor**

11.1- În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi , o sumă echivalentă cu cota procentuală de 0,1%, din preţul contractului pentru fiecare zi de întarziere, până la îndeplinirea efectivă a obligaţiilor.

11.2 -În cazul în care achizitorul nu onorează factura în termenul prevăzut la art. 9.1 , atunci achizitorul are obligaţia de a plăti, ca penalităţi, o sumă echivalentă cu cota de 0,1% din plata neefectuată pentru fiecare zi de întarziere până la îndeplinirea efectivă a obligaţiilor.

11.3 -Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a cere rezilierea contractului şi de a pretinde plata de daune-interese.

11.4 - Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nicio compensaţie, dacă acesta din urmă dă faliment, cu condiţia ca aceasta denunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzatoare pentru partea din contract îndeplinită până la data denunţării unilaterale a contractului.

**12. Alte responsabilităţi ale prestatorului**

12.1 – (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat.

(2) Prestatorul se obligă să supravegheze prestarea serviciilor, să asigure resursele umane, materialele, echipamentele şi orice alte asemenea, fie de natură provizorie, fie definitivă, cerute de şi pentru contract în măsura în care necesitatea asigurării acestora este prevăzută în contract sau se poate deduce în mod rezonabil din contract.

12.2. - Prestatorul este pe deplin răspunzător pentru execuţia serviciilor angajate prin prezentul contract. Totodată, prestatorul este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**13. Ajustarea preţului contractului**

13.1 -Preţul contractului nu se ajustează.

13.2 - Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract.

Preţul este ferm în lei pe toata perioada de derulare a contractului cu respectarea prevederilor prezentului contract.

**14. Garanţia de bună execuţie a contractului**

14.1 - (1) Prestatorul se obligă să constituie garanţia de bună execuţie a contractului în cuantum de **……………. lei,** reprezentând 2% din valoarea contractului. Valabilitatea garanţiei de bună execuţie va fi egală cu valabilitatea contractului.

(2) Garanţia de bună execuţie se constituie, conform H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din <LLNK 12016 98 10 201 0 17>Legea nr. 98/2016 privind achiziţiile publice, ***prin virament bancar sau printr-un instrument de garantare*** emis în condiţiile legii de o societate bancară sau de o societate de asigurări, care devine anexă la contract.

(3) Garanţia de bună execuţie se constituie în termen de 5 zile lucrătoare de la data semnării contractului de achiziţie publică.

14.2 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă Prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru Prestatorului, precizând totodată obligaţiile care nu au fost respectate.

14.3 – Autoritatea contractantă are obligația de a restitui garanția de bună execuție în termenul stabilit prin dispozițiile legale în vigoare, dacă nu ridică pretenții asupra ei. (art. 42 din HG 395/2016 cu modificările și completările ulterioare).

**15. Subcontractanţi**

15.1 - Prestatorul are obligaţia de a prezenta, la încheierea contractului, contractele încheiate între acesta şi subcontractanţii nominalizaţi în ofertă, astfel încât activităţile ce revin acestora, precum şi sumele aferente prestaţiilor, să fie cuprinse în contract.

15.2 - Prestatorul are obligaţia, în cazul în care părţi din contract le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

15.3 - Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

15.4 - Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

15.5 - Prestatorul şi subcontractanţii sunt răspunzători faţă de achizitor de modul în care îndeplinesc obligaţiile asumate prin contract.

15.6 - Contractele prezentate trebuie să fie în concordanţă cu oferta şi se vor constitui în anexe la prezentul contract.

15.7 - În cazul subcontractanților nominalizați în ofertă, care solicită plata directă, aceștia sunt obligați la prezentarea contractelor încheiate cu Prestatorul.

15.8 - Achizitorul efectuează plăţi corespunzătoare părţii/părţilor din contract îndeplinite de către subcontractanţii propuşi în ofertă, dacă aceştia solicită plata directă, pentru produsele recepționate (atunci când natura contractului permite acest lucru) şi dacă subcontractanţii propuşi şi-au exprimat opţiunea în acest sens, cu respectarea tuturor prevederilor legale în vigoare.

15.9 - Subcontractorii îşi vor exprima la momentul încheierii contractului sau la momentul introducerii acestora în contract, după caz, opţiunea de a fi plătiţi direct de către achizitor. Achizitorul efectuează plăţile directe către subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv: achizitor, executant şi subcontractant sau de achizitor şi subcontractant atunci când, în mod nejustificat, Prestatorul blochează confirmarea executării obligaţiilor asumate de subcontractant. În acest sens, la momentul introducerii în contract subcontractantul are obligația să încheie un act adițional cu achizitorul și Prestatorul prin care să-și asume răspunderea față de achizitor pentru partea sa din contract.

15.10 - Prestatorul este pe deplin răspunzător faţă de achizitor pentru modul în care subcontractantul îşi îndeplineşte partea sa din contract.

15.11 - Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

15.12 - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului**.**

15.13 - În cazul în care un contract de subcontractare este denunţat unilateral/reziliat de către una din părţi, Prestatorul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant în condiţiile prezentului contract şi ale Legii nr. 98/2016 privind achiziţiile publice.

**16. Amendamente**

16.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**16. Încetarea şi rezilierea contractului**

16.1 – Prezentul contract încetează în următoarele cazuri:

- de drept, la expirarea termenului pentru care a fost încheiat;

- în cazul expres prevazut la art.16.5 ;

- cu acordul scris al părţilor, printr-o notificare scrisă, transmisă cu 10 zile înainte de data preconizată pentru încetarea contractului;

16.2 – Prezentul contract poate fi reziliat dacă una dintre părţi nu îşi respectă obligaţiile asumate prin prezentul contract. În acest caz, cealaltă parte poate, printr-o notificare scrisă să solicite rezilierea contractului. Rezilierea produce efecte de plin drept fără intervenţia vreunei instanţe de judecată.

16.3 - Prestatorul va suporta sancţiunile aplicate în urma controalelor organelor abilitate; în situaţia în care prestatorul este sancţionat în mod repetat, achizitorul va denunţa unilateral contractul.

**17. Forţa majoră**

17.1 - Forţa majoră este constatată de o autoritate competentă.

17.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toata perioada în care aceasta acţionează.

17.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

17.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispozitie în vederea limitării consecinţelor.

17.5- Dacă forţa majoră acţionează sau se estimează că va acţiona o perioada mai mare de 10 zile , fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**18. Soluţionarea litigiilor**

18.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau disputa care se poate ivi între ei în cadrul sau în legătură cu îndeplinirea contractului.

18.2 - Dacă, după 10 de zile de la începerea acestor tratative neoficiale, achizitorul şi prestatorul nu reusesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti din Romania.

**19. Limba care guvernează contractul**

19.1 - Limba care guvernează contractul este limba română.

**20. Comunicări**

20.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

20.2 - Comunicările între părţi se pot face şi prin fax sau e-mail cu condiţia confirmarii în scris a primirii comunicării.

**21. Legea aplicabilă contractului**

21.1 - Contractul va fi interpretat conform legilor din România.

Părţile au înteles să încheie, prezentul contract în 2 (două) exemplare, câte unul pentru fiecare parte.

**ACHIZITOR PRESTATOR**

**MUZEUL DE ISTORIE SC ...........................................**

**“PAUL PĂLTĂNEA” GALAŢI**

**MANAGER, ADMINISTRATOR,**

Prof. Dragoş-Cristian Căldăraru

................................ ...............................

**CONTABIL ŞEF,**

Ec. Dorina Petre

…………………